РЕПУБЛИКА БЪЛГАРИЯ
        В И С Ш    С Ъ Д Е Б Е Н    С Ъ В Е Т

ПРОТОКОЛ № 6

от дистанционното заседание чрез видеоконферентна връзка на комисия „Съдебна карта, натовареност и съдебна статистика“ към съдийската колегия на Висшия съдебен съвет, проведено на 08 юли 2026 г.

Днес, 08 юли 2026 г. от 11:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ. - ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
На заседанието присъства Олга Керелска – член на ВСС.

От администрацията на Висшия съдебен съвет присъстват експертните сътрудници към комисията: Олга Кадънкова-Тончева – директор на дирекция „СКНСС“, Арсения Тодорова – началник отдел „СС“, дирекция „СКНСС“, Камелия Любенова – началник отдел „СКН“, дирекция „СКНСС“, Илияна Иванова – гл. експерт в отдел „СС“, дирекция „СКНСС“ и Цвета Котева – мл. експерт – юрисконсулт в отдел „СКН“, дирекция „СКНСС“.

    Заседанието протече при следния дневен ред:

	1. Предложение за изменение и допълнение на Правила за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).

	2. Предложения за изменения и допълнения на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела.
	(Решение по протокол № 5/10.06.2026 г., т. 1, Решение по протокол № 14/16.12.2025 г., т. 2 и Решение по протокол № 9/03.07.2025 г., т. 2 на КСКНСС към СК на ВС )

	3. Доклад от експертните сътрудници към комисията във връзка с решение по т. 5 от протокол № 5/10.06.2026 г. на комисия „Съдебна карта, натовареност и съдебна статистика“ към СК на ВСС относно разпоредбата на параграф 12 и 13 от Правилата за оценка на натовареността на съдиите (ПОНС).
	
	4. Доклад от експертните сътрудници към комисията във връзка с решение по т. 6 от протокол № 5/10.06.2026 г. на комисия „Съдебна карта, натовареност и съдебна статистика“ към СК на ВСС относно Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

	5. Решение по т. 6, протокол № 12/22.06.2026 г. на Комисия по правни въпроси към ПВСС относно запитване от и.ф. административен ръководител-председател на РС – Девин.

	6. Решение по т. 8, протокол № 12/22.06.2026 г. на Комисия по правни въпроси към ПВСС относно писмо от административен ръководител-председател на РС – Кубрат.

	7. Решение на комисия „Бюджет и финанси“ към пленума на ВСС относно изготвяне на подробен отчет към полугодието за изпълнение на програмния бюджет на съдебната власт за 2026 г.

	8. Предложение от експертните сътрудници относно изготвен проект на изменение на правилата на Единната методика по приложението на принципа за случайно разпределение на делата.
(Решение по протокол № 5/10.06.2026 г., т. 8 на КСКНСС към СК на ВСС)

	9. Доклад за реформа на съдебната карта в Гърция. 

10. Доклад от началник-отдел „Международна дейност“, дирекция „Международна дейност, връзки с обществеността и протокол“ в АВСС, във връзка с получена Грама от Постоянното представителство на РБ към ЕС относно необходимост от предоставяне на информация и покана от Мониторнговата група за демокрация, върховенството на правото и основни права на ЕП за участие в дискусия относно ситуацията в България, 15.07.2026 г.
(Доклад вх. № ВСС- 8749/29.06.2026 г.)

		По дневния ред:

	ОТНОСНО точка 1 от дневния ред: Предложение за изменение и допълнение на Правила за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).
	Мотиви: В хода на обсъжданията по въпроса за увеличаване на коефициента за тежест на заповедните дела от 0.1 на 0.15, се оформи предложение вместо увеличаване на базовия коефицеинт да бъде регламентиран коригиращ (увеличаващ) коефициент. В тази връзка членовете на Комисията обсъдиха възможните хипотези, при наличието на които е обосновано увеличаването на предварително определения коефициент за тежест на заповедните дела, а именно:
	1/ когато е налице произнасяне относно нищожност на договори, вкл. при наличие на неравноправни клаузи;
	2/ когато със заявлението се  претендират вземания на няколко основания (въз основа на няколко договора).
	Отчетена беше необходимостта от промяна на срока за произнасяне на съда по заявление за издаване на заповед за изпълнение, регламентиран в чл. 411, ал. 2 от ГПК. Членовете на Комисията се обединиха около становището, че действащият към момента 3-дневен срок е твърде кратък и приеха за целесъобразно същият да бъде увеличен на 7-дневен. 

	Въз основа на горното,

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1. Да се изпрати писмо на членовете на постоянната работна група по граждански, търговски и фирмени дела, сформирана към КСКНСС към СК на ВСС, с молба за изразяване на становище относно въвеждане на коригиращ коефициент за тежест на заповедните дела в двуседмичен срок. 

2. Да се изпрати проекта за изменение и допълнение на Правилата за разпределение на делата по реда на чл. 9, ал. 3 ЗСВ изготвен от работната група, сформирана в изпълнение на решение по т. 17 по протокол № 6/10.10.2024 г. на пленума на Висшия съдебен съвет на административните ръководители на районните съдилища, за изразяване на становище в двуседмичен срок.

3. Възлага на служителите в отдел „Съдебна статистика“ да изготвят примерни изчисления с реалните данни за разпределените заповедни дела за периода от м. юли 2025 г. до м. май 2026 г. при прилагане на условен месечен праг за максимален брой заповедни дела, разпределяни на всеки съдия. 

4. След получаване на становището по т. 1, обобщаване на становищата по т. 2, и изготвяне на справката по т. 3, същите да бъдат внесени в заседание на комисията, ведно с проекта за изменение и допълнение на Правилата за разпределение на делата по реда на чл. 9, ал. 3 ЗСВ.

5. Приема за целесъобразно 3-дневният срок за произнасяне на съда по заявление за издаване на заповед за изпълнение, регламентиран в чл. 411, ал. 2 от ГПК, да бъде променен на 7-дневен.
	ОТНОСНО точка 2 от дневния ред: Предложения за изменения и допълнения на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела.
	(Решение по протокол № 5/10.06.2026 г., т. 1, Решение по протокол № 14/16.12.2025 г., т. 2 и Решение по протокол № 9/03.07.2025 г., т. 2 на КСКНСС към СК на ВС )

	С оглед изпълнение на решенията по т. 1,
	
Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1.	Отлага разглеждането на точката за следващо заседание на комисията.

Поради служебна ангажираност на членовете на комисията, 

Комисия „Съдебна карта, натовареност и съдебна статистика“ към Съдийската колегия на Висшия съдебен съвет
Р Е Ш И:

1. Отлага разглеждането на въпросите по т. 3, т. 4, т. 5, т. 6, т. 7, т. 8, т. 9 и т. 10 от дневния ред за следващото заседание на комисията.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: /п/

				ДАНИЕЛА МАРЧЕВА